Éghajlatok

A környezetek (vagy **biomok**) különböző táj típusok a Terraria világában. A leggyakoribb az erdő és a sivatag, amelyek a felszínen találhatóak. Balra, illetve jobbra elindulva találhatjuk a romlást és a dzsungelt. A világ két végén nagy mennyiségű vizet találunk, amit óceánnak hívunk. Az élet nem áll meg a föld felszíne alatt sem: itt találjuk a föld alatti, a barlang, és az alvilág rétegeket. Van még egy környezet a levegőben is, ezt repülő szigeteknek nevezzük.

Minden környezetnek megvannak a maga tárgyai és veszélyei egyaránt. Az egyes biomok részletes leírásáért kattints a környezet nevére.

## Erdő

Az erdő a leggyakoribb környezet, amivel a játékos találkozni fog. Az erdőket alkotó  Dirt Block köré fű nő (), amiben így  Mushroom és  Daybloom nőhet. Ha elegendő hely van a föld kocka alatt, indák fognak kinőni belőle. Ellentétben a a nevével, ezt a környezetet akkor is erdőknek nevezzük, ha nem nő egyetlen fa sem bennük. A fák azonban csak fűvel borított kockákon nőnek. Az erdőket a gyengébb biomok között tartják számon, mivel itt csak gyenge ellenfelekkel találkozhatunk.

## Sivatag

A sivatagok nagy kiterjedésű,  Sand Blockból álló területek. Rendkívül gyakoriak az erdők között, és itt találjuk meg a  Vulturet és az  Antliont, amiket nem árt, ha az új játékosok óvatosan közelítenek meg. A homok viselkedésének köszönhetően nagyon egyszerű bányászni, elég leásni pár láb mélyre, majd vízszintesen folytatni a munkát. Figyeljünk oda, hogy ne álljunk túl közel bányászás közben a homokhoz, hiszen a zuhanó homok megsebezheti a játékost. Itt nő továbbá a kaktusz, ami egy másik, főleg az új játékosokra leselkedő veszélyforrás.

## Óceán

Terrariaban a világ mindkét végét mély és összefüggő vízfelület zárja le. Azonban ez a víz sem kifogyhatatlan, és hasonlóan a többi vizes területhez, az óceánok is kiüríthetőek. Esetenként  Chestek jelenhetnek meg a víz alatt, ezek legtöbbször elég messze vannak a parttól. Az ezekben található tárgyak általában a vízhez kapcsolódnak, például itt találhatunk  Flippert és  Breathing Reedet. Az óceán elég veszélyes terület az újabb játékosoknek, mert itt vadásznak a játékosra a  Sharkok, és a  Jellyfishek.

## Dzsungel

A dzsungel az egyike a felszíni biomoknak, jellemzői megegyeznek a föld alatti dzsungel tulajdonságaival. Az erdőkben található füvet itt a dzsungeli fű váltja fel (), indák,  Mud Block és dzsungel beli fák alkotják. Az égbolt a dzsungelbe érve zöldessé változik. A dzsungeli környezetben találkozhatunk  Piranhaval,  Jungle Battel, és sok más egyéb teremtménnyel. A dzsungel beli fákat nem lehet mesterségesen ültetni, véletlenszerűen nőnek maguktól,  Acorn használata nélkül.

## Föld alatti réteg

Amint elérted a 0 láb magasságot, belépsz a föld alatti rétegbe. Amint megérkeztél, a zene is megváltozik, és erősebb szörnyek fognak támadni. Ez a réteg független a felszíntől, így a Blood Moon itt lent nem érvényesül. A föld alatti réteg a második legnagyobb környezet a játékban. Az itt található kincsek közepes értékűek, amik nagyon hasznosak lehetnek azoknak, akik felkészültek a további kalandozásra. Itt találkozhat a játékos az első kukaccal is, konkrétan a  Giant Wormmel. Ez a kukac rendkívül nehéz ellenfélnek bizonyulhat, ha előkészület nélkül vesszük fel vele a harcot, így mindig figyeljünk oda, hogy elegendő helyünk legyen a manőverezéshez, amikor az óriás kukac közeleg.

## Barlangok

A legnagyobb és legmélyebb környezetként a Terraria világában, a barlangok bizony óriásiak. Nagy térképet választva könnyen előfordulhat, hogy a világ 50%-át barlangok teszik ki. Magában foglalja a föld alatti dzsungelt is, illetve a kazamaták alsó részét. Ebben a biomban már nehezebb ellenfelekkel találkozunk, például a  Skeletonnal, aminek legyőzéséért kaphatjuk meg a  Hookot, ami a  Grappling Hook legfontosabb alapanyaga. Az itt található kincsek hasonló értékűek a föld alatti rétegben találtakhoz, ám ilyen mélységben már találhatunk  Glowing Mushroomot is, ami a gyógyító italok fő hozzávalója.

## Föld alatti dzsungel

A föld alatti dzsungel az egyike az értékesebb biomok sorának. A dzsungel környezetből lefele ásva juthatunk át ebbe a biomba, ami a barlangok magasságában helyezkedik el. Az itteni növényzetet a felszínen található dzsungelhez hasonlóan különböző virágok, indák, illetve az indák veszélyesebb, tüskés verziói alkotják. A föld alatti dzsungelben élő szörnyek (pl.  Hornet és  Man Eater) jelentős sebzést okozhatnak a játékosnak. Például a Man Eater rendelkezik a játékban az egy ütésből származó legnagyobb sebzéssel, ami védtelen játékosokon **60 életerő** veszteséget is jelenthet. Az itt megtalálható kincsek általában magasabb értékűek.

## Alvilág

Az alvilág az egyik legnehezebben megközelíthető környezet, illetve ami még fontosabb, itt a legnehezebb a túlélés is: az alvilágot hatalmas láva medencék övezik, így az egész környezet a pokolra emlékeztet. A sok veszélyért cserébe viszont busás jutalomban részesülhetünk: a láva foltok között találhatjuk meg az  Ash Blockot, illetve a  Hellstonet, ami a játék legértékesebb craftolási alapanyaga. Emiatt viszont a Hellstone igencsak veszélyes: már csak a puszta érintése is sebzi a játékost, ha pedig bányászni próbáljuk láva keletkezik a helyén. Ezért az alvilágba való kalandozások előtt érdemes több  Obsidian Skin Potiont felhalmoznunk, de legalábbis craftolunk kell magunknak egy  Obsidian Skullt. Míg előző 4 percig megvéd minket a lávától és a Hellstonetól, utóbbi folyamatos védelmet nyújt a Hellstone ellen (de a láva ellen **nem**). Az alvilág egyik különlegessége a sok közül az, hogy több,  Hellstone Brick, gyakrabban  Obsidian Brick felhasználásával épült építményeket találunk itt a világ mélyén, ezek rejtik az úgynevezett  Hellforgeot, a sima  Furnace fejlesztett változatát. Az alvilágban (a nevéből adódóan) ördögi szörnyekkel találkozhatunk, például a  Fire Imp, a  Bone Serpent, a  Lava Slime, a  Demon és a  Hellbat. A Fire Impek a varázsló AI-t használva tüzes lövedékeket lőnek a játékos felé, ha pedig egyszer a szemük elé kerültünk, általában felesleges a meneküléssel próbálkoznunk. A Bone Serpent a  Giant Worm sokkal erősebb és nagyobb kiadása, amit legyőzni is jóval nehezebb. A Lava Slimenak a láva sem jelent majd akadályt üldözésünkkor, a Hellbatek és a Demonok pedig repülve közelítenek felénk, és mindketten komoly sérüléseket okozhatnak, ha nincs megfelelő felszerelésünk. Ezen okokból kifolyólag egyáltalán nem ajánlott felkészületlenül belépni az alvilágba: itt a halál még a veterán játékosokat is könnyen utoléri.

## Romlás

Minden egyes világon megtalálható a romlás környezete. Kis méretű térképen 1 vagy 2 romló biom van (általában egy a játékos kiinduló pontjától balra, egy pedig jobbra), közepes méretű térképen 2 vagy 3, nagy méretű térképen pedig akár 4 ilyen tájat is találhatunk. Az itt élő szörnyek általában erősebbek, és napszaktól függetlenül folyamatosan megjelennek. A felszínt borító lilás füvet () eltávolíthatjuk  Purification Powder használatával, vagy néhány jól irányzott csákány csapással. A romlás legnagyobb veszélye, hogy folyamatosan terjed. Ez a fertőzés megállítható, ha a lilás fű határán bármilyen kockát leteszünk, kivéve a  Dirt Blockot. A másik megoldás az lehet, ha  Sunflowert ültetünk a romlás határára, amit véletlenszerűen találhatunk meg a világban, vagy megvehetünk a Dryadtól. Az itt található lilás követ  Ebonstone Blocknak hívják, és csak a  Nightmare Pickaxe, a  Molten Pickaxe, vagy  Dynamite használatával bányászható. A kezdő játékosok jobban teszik, ha komolyabb felszerelés nélkül nem barangolnak a romlásban, mert a felszínről induló mélyedések valójában rendkívül mély szakadékok, amikbe lezuhanva biztos a halál. Kétféleképpen juthatunk le a szakadék aljára: a lassabb megoldás, hogy kockákat helyezünk magunk alá, és ezen manőverezünk lefele. A gyorsabb megoldás például a  Grappling Hook használata, amivel megkapaszkodhatunk a szakadék falában.

## Meteorit

Ez a középkategóriás környezet különleges, hiszen a világ létrehozásakor nem található meg sehol. A játékos maga tudja előidézni, csak egy  Shadow Orbot kell széttörnie, és a következő 1-7 napban meg van az esélye, hogy lezuhan egy meteor, melyre a játék az "A meteorite has landed!" üzenettel figyelmeztet. A meteor ekkor becsapódik valahol a világban, a környező kockákat  Meteoritetá alakítva. Amennyiben nincs  Obsidian Skullunk, a Meteorite érintése meg fog égetni minket. A Meteorite csak  Gold Pickaxe (vagy erősebb csákány) használatával bányászható. Az egész folyamat felgyorsítható, ha a bányászáshoz  Dynamiteot használunk. Amíg legalább 50 Meteorite van egy területen, addig a környező biom szörnyei helyett  Meteor Headek fognak megjelenni, amik bármilyen talajon és ércen áthaladva fogják lökdösni a játékost, miközben komoly sérüléseket okoznak neki. A Meteor Headek ellen a legjobb fegyver a  Vilethorn, hisz ezzel egy lövéssel több szörnyet is kiiktathatunk. Minden veszély ellenére azonban érdemes előidézni a meteor lezuhanását, hiszen a meteoritból készült felszerelés komoly előrelépés lehet a kezdőbb játékosoknak.

## Kazamaták

A föld alatti dzsungel mellett a kazamaták is az értékesebb biomok sorát erősítik. A kazamaták bejáratát  Pink Brick,  Blue Brick, vagy  Green Brick felhasználásával épített épület jelzi, a bejáratnál az Old Mannel. Amíg nem győztük le Skeletront, a kazamatákat védő főellenséget (akivé az Old Man változik át esténként), nem javasolt a belépés ebbe a környezetbe, hiszen jobb esetben komoly sérüléseket szenvedhetünk, rosszabb esetben azonnal meghalunk. A kazamaták rendkívül mélyre lefutnak, folyamatos elágazásokkal minden irányban. A padlón gyakori a  Spike, ami jelentős sebzést okoz a játékosnak (a szörnyeket nem bántja). Az itt található tárgyak ritkák és egyediek, és többségük sehol máshol nem található meg. Cserébe erős ellenfelek állják utunkat, ráadásul a többi környezethez képest nagyobb számban jönnek. A kazamatákban mindenfelé  Water Candlet találhatunk, amit ha felveszünk, csak még több szörny fog az utunkba kerülni. A polcokon elhelyezett könyvek között akadhatunk rá a  Water Bolt varázslat könyvére. Első alkalommal érdemes jól felszerelkezni potikkal, illetve sok szabad helyet csinálni a felszerelésben, hogy elférjenek az itt talált tárgyak. Az sem árt, ha van nálunk  Rocket Boots, vagy  Grappling Hook, amivel megkönnyíthető a mozgás a kazamaták emeletei között.

## Repülő szigetek

A repülő szigetek a legkisebb biomok, amikkel a játék során találkozhatunk. Mivel magasan az égben találhatóak meg, a repülő sziget egyike a nehezebben elérhető környezeteknek. Megtalálásuk egyáltalán nem egyszerű, ám  Meteor Shottal felszerelt lőfegyvereket, vagy a  Water Bolt varázslatot használva könnyebben ráakadhatunk, mivel ezek mind visszapattannak az objektumokról, így a szigetek alját képező kövekről, vagy földről is. Ha ráakadtunk egyre, egyszerűen építsünk egy tornyot, vagy használjuk a  Gravitation Potiont, amivel felemelkedhetünk a szigetig. Az itt található tárgyak általánosságban rendkívül hasznosak és értékesek, a legtöbb játékos a játék végén is az itt talált tárgyakat használják. A repülő szigeteken az erdőkben megtalálható ellenfelekkel találkozhatunk, kiegészítve a  Harpyval. Bár ritka, az is előfordulhat, hogy egy meteor pont itt ér földet.